Mistoqsijiet Parlamentari

L-Erbgħa, 5 ta' Ġunju, 2019 fis-2:30 p.m.

MISTOQSIJIET GĦAL TWEĠIBIET ORALI

MINISTERU GĦALL-ĠUSTIZZJA, KULTURA U GVERN LOKALI - REKLAMAR

L-ONOR.

JASON AZZOPARDI staqsa lill-Ministru għall-Ġustizzja, Kultura u Gvern Lokali: Jista' l-Ministru jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

OWEN BONNICI: Hawn taht hawn tabella bl-informazzjoni mitluba hekk kif miġbura sal-aħħar ta' Mejju 2019.

Intant, l-entitajiet li mhumiex indikati fl-imsemmija tabella rregistraw nil reply.

MINISTERU GĦALL-ĠUSTIZZJA, KULTURA U GVERN LOKALI - SEGRETARJAT PARLAMENTARI GĦALL-GVERN LOKALI U KOMUNITAJIET - REKLAMAR

L-ONOR.

JASON AZZOPARDI staqsa lill-Ministru għall-Ġustizzja, Kultura u Gvern Lokali: Jista' l-Ministru, permezz tas-Segretarjat Parlamentari għall-Gvern Lokali u Komunitajiet jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

OWEN BONNICI: Nirreferi lill-Onor.

Interpellant għat-tweġiba li tajt f'mistoqsija parlamentari 10246.

MINISTERU GĦALL-ĠUSTIZZJA, KULTURA U GVERN LOKALI - SEGRETARJAT PARLAMENTARI GĦAD-DRITTIJIET TAL-KONSUMATUR, INDAFA PUBBLIKA U S-SOSTENN TAL-BELT KAPITALI - REKLAMAR

L-ONOR.

JASON AZZOPARDI staqsa lill-Ministru għall-Ġustizzja, Kultura u Gvern Lokali: Jista' l-Ministru, permezz tas-Segretarjat Parlamentari għad-Drittijiet tal-Konsumatur, Indafa Pubblika u s-Sostenn tal-Belt Kapitali, jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

OWEN BONNICI: Nirreferi lill-Onor.

MINISTERU GĦALL-ENERĠIJA U L-IMMANIĠĠAR TAL-ILMA - KUMPANIJA

L-ONOR.

KAROL AQUILINA staqsa lill-Ministru għall-Enerġija u Immaniġġar tal-Ilma: Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

JOE MIZZI: Nirreferi lill-Onor.

Interpellant għat-tweġiba għall-mistqosija parlamentari 7828.

MINISTERU GĦALL-AFFARIJIET EWROPEJ U L-UGWALJANZA - KUMPANIJA

L-ONOR.

KAROL AQUILINA staqsa lill-Ministru għall-Affarijiet Ewropej u Ugwaljanza: Tista' l-Ministru tgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

HELENA DALLI: Nirreferi lill-Onor.

Interpellant għat-tweġiba mogħtija għall-mistoqsija parlamentari 10153.

MINISTERU GĦALL-FINANZI - KUMPANIJA

L-ONOR.

KAROL AQUILINA staqsa lill-Ministru għall-Finanzi: Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

EDWARD SCICLUNA: Nitlob lill-Onorevoli Interpellant jirreferi għat-tweġiba tal-Mistoqsija Parlamentari Numru 10153.

MINISTERU GĦAT-TURIŻMU - KUMPANIJA

L-ONOR.

KAROL AQUILINA staqsa lill-Ministru għat-Turiżmu: Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

KONRAD MIZZI: Nirreferi lill-Onor.

Interpellant għat-tweġiba tal-mistoqsija parlamentari 10153.

MINISTERU GĦALL-INTERN U S-SIGURTÀ NAZZJONALI - KUMPANIJA

L-ONOR.

KAROL AQUILINA staqsa lill-Ministru għall-Intern u Sigurtà Nazzjonali: Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

MICHAEL FARRUGIA: Nitlob lill-Onor.

Interpellant sabiex jirreferi għat-tweġiba li ngħatat għall-mistoqsija parlamentari 10153.

MINISTERU GĦALL-ĠUSTIZZJA, KULTURA U GVERN LOKALI - KUMPANIJA

L-ONOR.

KAROL AQUILINA staqsa lill-Ministru għall-Ġustizzja, Kultura u Gvern Lokali: Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

OWEN BONNICI: Nirreferi lill-Onor. interpellant għat-tweġiba għall-mistqosija parlamentari 10153.

AMBAXXATA TA' MALTA FL-ITALJA - ĦIDMA

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'ħidma diplomatika saret fl-Ambaxxata tagħna ġewwa Ruma tul din is-sena?

CARMELO ABELA: Ninforma lill-Onor.

Interpellant għal din il--mistoqsija li, wara t-tweġiba li ngħatat is-sena l-oħra għall-mistoqsija parlamentari 5425, tatna l-opportunità mill-ġdid li niddeskrivu x-xogħol importanti u siewi li twettaq l-Ambaxxata Maltija f'Ruma b'ħarsa lejn l-ewwel xhur ta' din is-sena.

Il-Bilaterali

L-Ambaxxata hija akkreditata għall-Italja u San Marino u għaldaqstant tippromwovi r-relazzjonijiet bejn Malta u dawn iż-żewġ pajjiżi.

Il-kuntatti li ħolqot l-Ambaxxata mal-Awtoritajiet Taljani wasslu għal bosta laqgħat bilaterali ta' dinjitari Maltin man-naħa Taljana, inkluż il-laqgħa bejn l-E.T. Coleiro Preca, il-President ta' Malta, u l-President Taljan l-E.T. Sergio Mattarella, u l-bosta laqgħat li saru bejn il Ministru Abela u l-Ministru tal-Affarijiet Barranin Taljan Enzo Moavero Milanese.

L-aspett bilaterali ma jieqafx hawn għax insibu iktar minn tmenin pajjiż li huma akkreditati għal Malta proprju minn Ruma.

Dan iffiser li l-Ambaxxata tintuża biex tippromwovi r-relazzjonijet ma' dawn il-pajjiżi ukoll minkejja li Malta mhux akkreditata għall-istess pajjiżi minn Ruma.

Barra minn hekk l-Ambaxxatur ta' Malta fl-Italja hija d-Dekan tal-Ambaxxaturi Ewropej.

Għaldaqstant hi tirċievi l-Ambaxxaturi ġodda li jibdew it-terminu tagħhom Ruma.

Kemm ilu fit-tmun il-Gvern ta' koalizzjoni tal-Lega u Cinque Stelle, l-Ambaxxata affaċċjat sfida oħra fuq l-immigrazzjoni.

Infatti, l-Ambaxxata kienet impenjata li tikkoreġi r-retorika skorretta Taljana fuq l-allegazjonijiet li bdew jagħmlu kontra Malta u d-dover tagħha f'dan il-qasam.

Saru bosta laqgħat ma' Ministri u dinjitarji Taljani fejn ġew spjegati mhux biss il-pożizżjoni ta'Malta iżda wkoll l-obbligi tagħha skond il-liġi Internazzjonali.

Ambaxxatur irsistiet taghmel diversi laqgħat bilaterali u diversi kuntatti saru ma' uffiċjali fil-Kabinett tal Ministeru tal-Intern Taljan u bis-saħħa ta' dawn il-kuntatti l-attakki kontra Malta li kienu jsiru fuq is-Social Media waqfu u issa Malta u l-iTalja qed jikollaboraw fuq il-migrazioni fil-Mediterran.

L-Ambaxxata sabet ruħha ukoll aktar involuta f'laqgħat fuq sforzi ta' rilokazzjoni tal-immigranti li jaslu fl-Ewropa tant li minn Jannar sa Mejju saru 25 laqgħa bilaterali u 12 il-laqgħa fuq il-migrazzjoni.

Il-Kummerċjali

Minn Jannar sa' Mejju, l-Ambaxxata kienet impenjata bis-sħiħ fil-qasam kummerċjali.

Bl-għajnuna tal-uffiċjal kummerċjali ta' Malta Enterprise, l-Ambaxxata organizzat bosta laqgħat fl-Italja kif ukoll f'Malta bl-għan li ssaħħaħ u ttejjeb il-kuntatti ta' kumpaniji Maltin ġewwa l-Italja.

Permezz ta' dawn il-laqgħat, numru ta' kumpaniji Maltin iltaqgħu ma' kumpaniji Taljani biex jiddiskutu kif jistgħu jikkolaboraw bejniethom.

Huma dawn it-tip ta' laqgħat li fl-aħħar mill-aħħar jwasslu għal iktar kummerċ u skambju ekonomiċi bejn Malta u l-Italja.

Eżempju konkret huwa proprju l-proġett BAT fil-qasam tal-avjazzjoni li kien inawgurat f'Sardinja iktar kmieni din is-sena.

Għal din l-inawgurazzjoni saħansitra attenda l-Onor.

Barra minn hekk l-Ambaxxata wetqet rwol importanti li wassal biex numru ta' kumpaniji Maltin ipparteċipaw fl-Interternational Procurement Seminar ġewwa Ruma li kien organizzat min-Nazzjonijiet Uniti.

L-għan ta' dan is-seminar kien li jagħti l-possibilità lill-kumpaniji preżenti biex jesploraw x'tip ta' prodotti u servizzi jistgħu joffru lill-Aġenziji tan-Nazzjonijiet Uniti.

Hija din it-tip ta' ħidma li tkompli ssaħħaħ l-irwol li l-Ambaxxata tħaddan, b'kuntatt u koordinament kontinwu mal-entitajiet kummerċjali Maltin bħal Malta Enterprise, Trade Malta, Malta Stock Exchange u Finance Malta, biex jiżdied ix-xogħol għall-kumpaniji Maltin u l-iskambju kummerċjali bejn Malta u l-Italja.

L-Ambaxxata kkoordinat laqgħat bejn Malta Enterprise, l-Awtorità tal-Mediċini f'Malta u l-Univerisità La Sapienza ġewwa Ruma biex jiġi konkluż MOU fuq riċerka dwar il-kannabis.

Permezz tal-MOU, id-dipartiment tal-kimika u t-teknoloġiji farmakoloġiċi tal-Università La Sapienza ser twettaq testijiet, validazzjonijiet u verifiki biex jiġi studjat tal-kannabis għal skopijiet mediċi f'Malta skond il-leġiżlazzjoni Maltija.

L-Ambaxxata qiegħda taħdem ukoll mal-Awtorità tal-Mediċini f'Malta biex issib bejjiegħa alternattivi ġewwa l-Italia għall-akkwist tal-mediċini li bħalissa jinxtraw mill-Ingilterra biex Malta tkun preparata hekk kif l-Ingilterra toħroġ mill-Unjoni Ewropea.

Il-Kultura

Bħal kull sena, fix-xahar ta' Frar, l-Ambaxxata organizzat avveniment għall-Komunità Maltija f'Ruma biex tfakkar in-nawfraġġju ta' San Pawl.

Dan l-avveniment sar fil-kunvent tas-sorijiet Franġiskani Maltin f'Ruma.

L-Ambaxxata kompliet tinvolvi ruħha fil-laqgħat tal-EUNIC Rome (EU National Institutes of Culture) bi preparament għall-avveniment tal-ġurnata mondjali tal-poeżija li saret f'Marzu.

L-Ambaxxata ħadet sehem f'dan il-proġett billi ibbenifikat mill-għajnuna finanzjarja mill-fond kulturali tal-Ministeru għall-Affarijiet Barranin u Promozzjoni tal-Kummerċ.

F'Marzu ukoll, l-Ambaxxata rnexxiela tikkonkludi l-proċeduri għat-trasferiment tal-lapida ddedikata lil Fortunato Mizzi mill-Bażilika ta' Santa Croce f'Firenze lejn Malta.

L-Ambaxxata hija involuta ukoll fid-Diplomatic Education Project.

Dan il-proġett huwa kkordinat minn assoċjazzjoni mhux għall-profitt li tlaqqa' studenti f'Ruma mal-Ambaxxati bl-għan li jiskopru fiex tikkonsisti d-diplomazija u kif jaħdmu l-Ambaxxati.

Infatti, l-uffiċjal kulturali fi ħdan l-Ambaxxata żar l-istudenti fl-iskola li ġiet magħżula biex taħdem mal-Ambaxxata Maltija f'dan il-proġett u tahom preżentazzjoni dwar Malta.

Wara dan, kien imiss li l-istudenti jżuru l-Ambaxxata u saħansitra jiltaqgħu u jiddiskutu mal-Ambaxxatur fuq Malta, d-diplomazija u l-politika barranija Tagħha.

Sar ukoll kuncert gewwa Tuin bl-isem "Ilhna Mitlifa" finazjata minn Teatru Malti u coordinat mal-Ambaxxata f'Ruma fis-Sala Scicluna; l-ewwel palk internazzjonali għal dan l-ispettaklu.

Reċentement, ġiet imwaqqfa paġna Facebook tal-Ambaxxata kif ukoll profil fuq Twitter skond il-politika ta' Social Media tal-Ministeru bl-iskop li l-ħidma tal-Ministeru u anke l-Ambaxxati tkun iktar viżibli u qrib iċ-ċittadini Maltin.

Il-Konsulari

In-Netwerk Konsulari huwa ffurmat mill-Ambaxxata kif ukoll minn għaxar Konsli Onorarji mifruxin fuq it-territorju Taljan u anke wieħed f'San Marino li flimkien jiffurmaw in-Netwerk Konsulari.

Dawn jipprovdu servizzi konsulari lill-komunità Maltija fl-Italja u San Marino kif ukoll lil turisti Maltin li jsibu ruħhom f'xi problema jew diffikultà.

L-Ambaxxata kompliet tassisti bosta Maltin li tilfu d-dokumenti t'identità waqt il-mawra tagħhom, Maltin li ġew misruqa, Maltin li kellhom bżonn assistenza medika, Maltin li ġew arrestati fit-territorju Taljan jew f'San Marino, ripatrijazzoni ta' iġsma ta' Matlin li traġikament jitilfu ħajjithom fl-Italja jew San Marino kif ukoll assistenza lil Maltin li jiżżewġu ċittadini Taljani.

Il-Konsulat jgħin ukoll lill-Maltin jakkwistaw visas mingħand l-Ambaxxati ta' dawk il-pajjiżi li jkopru lil Malta minn Ruma u li m'għandhomx Ambaxxati f'Malta.

Tajjeb li jingħad li dan is-servizz jinvolvi ħafna ħin u riżorsi jiġifieri t-tqassim tal-applikazzjonijiet tal-visas lill-Ambaxxati konċernati u l-irtirar tal-visas pero' dan is-servizz huwa kompletament bla ħlas; il-Maltin iħallsu biss il-miżata li l-Ambaxxati jitolbu biex tinħareġ il-visa.

Tingħata ukoll assistenza biex residenti u kumpaniji Maltin jillegalizzaw diversi tipi ta' dokumenti minn dawn il-pajjiżi.

Malta għandha ukoll numru ta' ftehim fil-qasam mediku mal-Italja fejn il-Maltin jistgħu jirċievu ċertu trattament u trapjanti speċifiċi fosthom trapjanti tal-pulmun fiċ-ċentru ISMET ġewwa Palermo.

F'dawn il-każijiet delikati, l-Ambaxxata tintervjeni billi tassisti lill-awtoritajiet tas-saħħa Maltin jittrassferixxu l-pazjenti lejn l-Italja.

S'issa fl-2019, il-Konsulat ipproċessa 268 visas, għamel 77 legalizzazzjoni, ipproċessa 95 kwittanza lill-baħħara li jaħdmu fuq vapuri li jtajru l-bandiera Maltija u offra 59 servizz ieħor.

Apparti minn hekk, l-Ambaxxata saħħet ir-rabta mal-Konsli Onorarji fl-Italja billi nħoloq Grupp fuq Whatsapp biex l-Ambaxxata tkun tista' tinforma u taġġorna lill-Konsli fuq politiki tal-gvern, inizjattivi tal-ambaxxata u stqarriiet nazzjonali fuq l-Immigrazzjoni.

Promozzjoni ta' Malta

Wieħed mill-objettivi aħħari ta' kull Ambaxxata huwa li tippromwovi lill-pajjiżha ġol-pajjiż fejn l-Ambaxxata hija bbażata, f'dan il-każ l-Italja.

Għaldaqstant, l-Ambaxxata kompliet taħdem biex jitkattar l-għarfien tat-Taljani dwar Malta u dak li pajjiżna għandu x'joffri.

Il-promozzjoni ta' Malta ssir kontinwament f'diversi oqsma bħall-kultura, l-kummerċ u t-turiżmu.

Din is-sena, l-Ambaxxata assistiet lill-uffiċju tal-Awtorità tat-Turiżmu Maltija f'Ruma biex ikunu promossi t-titjiriet minn Malta u destinazzjonijiet ġodda fl-Italja per eżempju Peruġa, Genova u Cagliari bl-iskop li jkompli jiżdied u jissaħħaħ it-turiżmu bejn Malta u l-Italja.

Intant, fix-xhur ta' Marzu u April, l-Ambaxxata u l-uffiċju tal-Awtorità tat-Turiżmu Maltija organizzaw avveniment f'Ruma u f'Milan mal-Istitut tad-Disinn Ewropew fejn ġie inawgurat il-katalogu IED for Malta li jiġbor fih opri tal-arti ta' studenti Taljani.

Dawn l-opri kienu ispirati minn postijijiet u elementi Maltin wara vjaġġ li dawn li l-istess studenti kellhom ġewwa Malta.

Bħal ma diġà ġie spjegat fis-sezzjoni kummerċjali, ma naqsitx il-promozzjoni tal-ekonomija Maltija fis-setturi tas-servizzi finanzjarji u intrapriża, speċjalment fis-settur tal-blockchain, permezz ta' seminars f'Milan, Genova, Turin, Verona u Roma bis-sostenn ta' Malta Enteprise u l-Uffiċju tal-BOV f'Milan.

Oħrajn

Din is-sezzjoni tinkludi l-ħidma u l-funzjonijiet l-oħra li mhux imsemmija fis-sezzjonijiet ta' qabel.

Funzjoni primarja hija l-amministrazzjoni fejn l-Ambaxxata hija qabel kollox obbligata timxi mar-regoli u proċeduri stabiliti mill-Gvern u l-Ministeru għall-Affarijiet Barranin u Promozzjoni tal-Kummerċ biex twettaq l-ħidma ta' kull ġurnata fl-aspett bilaterali, kummerċjali, kulturali, konsolari u l-oħrajn.

L-amministrazzjoni tinkludi l-kontabilità, il-kuntratti tal-impjegati u tal-kumpaniji li joffru s-servizzi lill-Ambaxxata, il-posta diplomatika ta' kull ġimgħa u l-assistenza lill-dinjitarji Maltin li jżuru Ruma jew jgħaddu minn Ruma fi triqthom lejn destinazzjoni oħra.

L-Ambaxxata assistiet diversi dinjitarji Maltin li zaru Ruma fi triqthom lejn destinazzjonijiet ohra.

L-Ambaxxata tipparteċipa fil-konferenzi u seminar t'interess kif ukol tattendi d-diversi pre-briefings fuq il-laqgħat tal-Kunsill tal-Unjoni Ewropea bħal per eempju l-FAC (Foreign Affairs Council), GAC (General Affairs Council),ECOFIN (Economic and Financial Affairs Council) u l-JHA (Justice and Home Affairs Council).

Aparti l-aspett bilaterali, l-Ambaxxata hija akkreditata għal numru ta' organizzazzjonijiet internazzjonali.

Il-parti l-kbira tal-laqgħat li tkopri l-Ambaxxata huma dawk li jsiru fil-FAO u fid-diversi konfigurazzjonijiet tagħha fosthom l-ERG (European Regional Group).

B'rabta mal-FAO, isiru diversi laqgħat ta' koridinazzjoni bejn il-pajjiżi tal-UE.

Apparti l-FAO, insibu ukoll il-WFP, l-IFAD, l-IDLO, l-ICCROM u l-UNIDROIT.

Tramite l-Ministeru għall-Affarijiet Barranin u l-Promozzjoni tal-Kummerċ, l-Ambaxxata tikkonsulta lill-Ministeri responsabbli għal dawn l-organizzazzjonjiet sabiex tirrapreżenta l-pożizzjoni u/jew l-interessi kif indikat mill-Ministeru konċernat.

F'Jannar 2019, Malta assumiet l-irwol ta' Viċi President tal-European Regional Group (ERG) fi ħdan il-FAO.

Il-Gruppi Reġjonali jiltaqgħu regolarment biex jiddiskutu xogħol relatat mal-FAO, partikolarment mill-aspett tar-reġjuni rispettivi tagħhom.

L-ERG huwa magħmul minn 48 Stat Membru tal-UN.

Malta se tassumi l-irwol ta' President f'Lulju 2019.

Ix-xogħol intensifika f'termini ta' laqgħat ta' tħejjija u ta' koordinazzjoni.

Malta qed taħdem mill-qrib mal-Finlandja (il-President attwali tal-ERG), il-Presidenza u d-Delegazzjoni tal-UE biex tiżgura li x-xogħol tal-ERG jikkumplimenta x-xogħol tal-UE.

Minn Jannar sa Mejju, saru 9 laqgħat tal-UE u 25 il-laqgħa relatati mal-ERG.

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'ħidma diplomatika saret fl-Ambaxxata tagħna ġewwa Pariġi tul din is-sena?

CARMELO ABELA: Ninforma lill-Onor.

Interpellant li din kienet il-ħidma diplomatika fl-Ambaxxata tagħna ġewwa Pariġi tul din is-sena.

Matul dawn l-aħħar xhur l-Ambaxxata kienet involuta b'mod dirett f' numru ta' delegazzjonijiet Ministerjali Maltin lejn Franza, b'mod partikolari:

L-Ambaxxata assistiet fit-tħejjijiet li wasslu għaż-żjara bilaterali bejn l-Ministru Franċiż għall-Ewropa u l-Affarijiet Barranin, L-E.T. Jean Yves Le Drian f'Malta mal-Onor.

Michael Farrugia, Ministru għall-Intern u s-Sigurtà Nazzjonali mis-17 sat-18 ta' Jannar.

Dawn it-taħdidiet seħħew fl-kuntest tal-Laqgħa Ministerjali tal-5+5, li Malta ospitat f'dawk il-ġranet u li waqtha Franza ħabbret ukoll il-pjanijiet tagħha għal-Summit fuq il-Mediterran li ser isir aktar tard din is-sena.

Żjara oħra kienet dik tal-Onor.

Segretarju Parlamentari Clint Camilleri għall-"Salon International de l'Agriculture'.

Ġurnata qabel l-avveniment, is-Segretarju Parlamentari attenda seminar Ministerjali dwar kif iż-żgħażagħ jiġu attirati fis-settur agrikolu.

Iż-żjara kienet waħda ta' suċċess, b'żewġ uffiċjali tekniċi mill-Ministeru tal-Ambjent iżuru l-istess fiera għal-follow up ma' uffiċċjali Franċiżi.

L-Ambaxxat tat sehemha wkoll fit-tħejjijiet għal żjara fi Franza mill-Onor.

Ministru Dr. Ian Borg fit-22 u l-24 ta' April, fejn kellu hemm taħditiet uffiċjali mal-kontroparti tiegħu l-E.T. Ministru Elizabeth Borne, u fejn kellu l'oppurtunità li jżur siti ta' infrastruttura u trasport pubbliku mportanti f'Pariġi.

Wara n-nirien li ħakmu l-Kattidral ta' Notre Dame fil-qalba ta' Pariġi, l-Gvern Franċiż organizza Konferenza dwar il-Preservazzjoni tal-Wirt Kulturali Ewropew li għaliha attendew l-Onor.

L-Ambaxxata ħadet ħsieb il-koordinazzjoni ta' dawn il-żjarat u akkumpanjat il-Ministri waqt id-diskussjonijiet.

L-Ambaxxara għenet ukoll fl-organizzazzjoni ta' żjara f' Pariġi mill-Onor.

Ministru Joe Mizzi li attenda Konferenza dinjija tal-UNESCO dwar l-ilma, matul ix-xahar ta' Mejju.

Ir-relazzjonijiet bilaterali ma' Franza komplew jissaħħu fl-ambitu tar-rwol il-ġdid ta' Malta bhala osservatur ta' l-'Organisation de la Francophonie'.

Ittieħdu diversi inizzjattivi, li għalihom tat kontribut tanġibbli l-Ambaxxata ta' Malta fi Franza biex jiġi kkommemorat għall-ewwel darba il- Jum Dinji tal-Frankofonija f'Malta nhar l-20 ta' Marzu, bil-kollaborazzjoni tal-Ambaxxata Franċiża f'Malta, u numru ta' Ambaxxati oħra ta'pajjiżi membri fl-OIF.

Kummerċjali

L-Ambaxxata kompliet issaħħaħ ir-rabtiet kummerċjali bejn Malta u Franza.

Ir-relazzjonijiet kummerċjali bejn Malta u Franza ġew diskussi fit-tul waqt avveniment organizzat mill-Kamra tal-Kummerċ bejn Malta u Franċiża fid-29 ta' April.

Il-membri ta' din il-Kamra tal-Kummerċ u entitajiet oħra mill-komunitajiet tan-negozju fiż-żewġ pajjiżi ġew mistiedna jattendu.

L-Ambaxxatur Mizzi tat ħarsa ġenerali tal-potenzjal tan-negozju eżistenti bejn iż-żewġ pajjiżi, il-qagħda ekonomika Maltija, il-ħidma ta' Malta fis-settur tas-servizzi, kif ukoll iktar reċentement il-'blockchain', u 'crypto currency'.

Is-segwitu ta' dan l-avveniment diġà seħħ u żewġ kumpanniji f'Malta qed jistabbilixxu kuntatti fis-settur ġenerali tas-servizzi u l-avjazzjoni.

Laqgħat dwar dan l-aħħar punt ġew organizzati f'Pariġi fl-20 ta' Mejju, fosthom fl-Ambaxxata Maltija nfisha.

L-Ambaxxata kompliet tesplora aktar oqsma ta' kooperazzjoni taħt ftehim eżistenti ta' ġemellaġġ.

Permezz tal-ftehim ta' ġemellaġġ bejn Elancourt-Attard, qed nesploraw il-possibbiltà li norganizzaw skambji ta' studenti tas-skejjel.

Qed jiġu esplorati ftehimiet oħra ta' ġemellaġġ bil-ħsieb li jieħdu xejra konkreta.

Malta ntgħażlet biex tipparteċipa fl-edizzjoni ta' din is-sena ta' 'Planète du Gout' u ppreżentat diversi platti lokali prepararti minn chef Maltija residenti f'Pariġi.

Il-paviljun Malti li kien ko-sponsorjat flimkien ma' MTA France, ġibed ħafna viżitaturi kurjużi li xtaqu jitgħallmu aktar dwar il-prodotti tagħna u pajjiżna, u ġiet milqugħa tajjeb fil-midja soċjali.

Permezz tal-'Cultural Diplomacy Fund', l-Ambaxxata qegħda tħejji proġett 'Visions de Tiffany' fl-4 ta' Ġunju 2019.

Il-proġett jikkonsisti fi 12-il pittura li jissimbolizzaw il-mogħdija taż-żmien u n-natura, akkumpanjati mill-kreazzjoni tal-artifiċjali.

Dan il-proġett, apparti milli jwassal il-kreattivita' Maltija fil-belt kapitali Franċiża, iwassal ukoll il-viżjoni innovattiva fil-qasam teknoloġiku li tant qed jiġi assoċċjat ma'Malta f' dawn l-aħħar xhur.

L-Ambaxxata ser ukoll tvara publikazzjonijiet ġodda ta' zewġ awturi Maltin li joqgħodu fi Franza nhar is-6 ta' Ġunju.

B'hekk ser inkunu qed inkomplu nsaħħu l-profil kulturali ta' Malta fis-soċjeta' Franċiża.

L-Ambaxxata tat assistenza u ndirizzat numru ta' mistoqsijiet mill-pubbliku ta' kuljum.

Parti mix-xogħol tal-Ambaxxata jikkonsisti fl-ipproċessar tat-talbiet taċ-ċittadinanza, reġistrazzjonijiet tat-twelid/żwieġ, applikazzjonijiet għal-passaporti u dokumenti ta' l-ivvjaġġar ta' emerġenza fil-każ fejn iċ-ċittadini Maltin jirrappurtaw it-telf tad-dokumenti tagħhom.

Seggwejna wkoll l-inċidenti kollha fi Franza inklużi l-protesti mifruxa fuq diversi xhur tal- 'gilets jaunes' biex niżguraw is-sigurtà taċ-ċittadini Maltin.

Kien hemm diversi każijiet li nvolvew l-Ambaxxata b'mod dirett, fosthom każ ta'eżibitur Malti ddaħħal b'urġenza l-isptar; ii) ċittadini Malti miżmum fl-ajruport; iii) koppja Maltija wara l-isplużjoni aċċidentali; iv) ċittadin MT miżmum fi Franza u arrestat fuq serq; v)u segwiet l-każ ta' pazjent Malti li kien qed jiġi kkurat f'Tulouse; vi) segwiet il-każ ta'splużjoni f' Toulouse anki minħabba l-preżenza ta' grupp ta' studenti Maltin ġewwa dik il-Belt.

Promozzjoni ta' Malta

L-Ambaxxata ta'kulljum tagħmel promozzjoni attiva ta' Malta permezz tal-għodod teknoloġiċi bħall paġna tal-Facebook u fuq l-paġna Twitter li għadha kemm ġiet imnedija.

Il-midja soċjali kienet utli biex nippromovu l-attivitajiet tagħna u nilħqu l-komunità Maltija fi Franza.

Barra minn hekk, l-attendenza għal avvenimenti bħal 'Salon de la Plongee' kienet opportunita għal-skejjel ta' l-għads Maltin.

Ezempji ta' attivitajiet inkluzi fuq l-FB jinkludu: i) parteċipazzjoni minn studenti żgħażagħ b'talent fil- "50 Sessjoni Internazzjonali tal-Mudell Parlament Ewropew"; ii) żjara mill-istudenti mill-Iskola ta' San Ġużepp tas-Sliema li ħadu sehem fl-attività 'She Runs, Active Girls' Lead'; u iii) studenta ta' nazzjonalità Maltija li qed tistudja fi Franza; u v) tim malti li rrappreżenta lil Malta f'kompetizzjoni ta' Kickboxing.

Oħrajn

Permezz tal-ħidma tal-uffiċċju tal-MTA fi Franza, li hu ospitat fl-Ambaxxata, saret ħidma sfiega matul is-sena sabiex ikomplu jiżdiedu l-figuri tat-turiżmu lejn Malta mis-suq Franċiż.

AMBAXXATA TA' MALTA FI SPANJA - ĦIDMA

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'ħidma diplomatika saret fl-Ambaxxata tagħna ġewwa Madrid tul din is-sena?

Ir-relazzjoni bilaterali bejn Malta u Spajna hija ferm pożittiva u f'dawn l-aħħar xhur l-Ambaxxata Maltija ġewwa Madrid kompliet taħdem sabiex dawn ir-relazzjoni tkompli tissaħħaħ.

Fil-bidu ta' din is-sena, kien hemm bidla fl-Ambaxxatur hekk kif l-E.T. Vanni Xuereb wasal ġewwa Madrid sabiex jibda l-ħidma tiegħu bħala Ambaxxatur fit-8 ta' Jannar 2019.

Hekk kif wasal ġewwa Madrid, l-Ambaxxatur ippreżenta l-copies d'usage lill-Ministeru tal-Affarijiet Barranin, Kooperazzjoni u Unjoni Ewropea ta' Spanja.

Għaldaqstant, il-ħidma tal-Ambaxxatur setgħat tibda minnufiħ.

L-Ambaxxatur Xuereb ippreżenta l-karti tal-kredenzjali lill-Majesta Tiegħu r-Re Felipe VI fil-5 ta' Frar.

L-Ambaxxatur beda ż-żjarat ta' korteżija lill-Ambaxxaturi ta' pajjiżi Ewropej akkreditati għal Spanja u kif ukoll ma' dawk l-Ambaxxaturi residenti Madrid li huma akkreditata għal Malta, li huma New Zealand u r-Repubblika tal-Gambja.

L-Ambaxxatur iltaqa' ukoll mar-Rapreżentanti tal-Kummissjoni Ewropea u l-Parlament Ewropew ġewwa Spanja u grazzi għal dawn il-laqgħat, ġie ffirmat l-manifest 'DondeEstanEllas' (fejn jinsabu huma – b'refernza għan-nisa).

Dan il-manifest huwa inizjattiva tad-Direttur tal-Uffiċju tal-Parlament Ewropew f'Madrid favur id-drittijiet tan-nisa.

L-Ambaxxata ingħaqdet mal-ambaxxati tad-disa' pajjiżi l-oħra li ssieħbu fl-Unjoni Ewropea fl-1 ta' Mejju tal-2004, biex jitfakkar il-ħmistax-il anniversarju minn mindu dawn l-għaxar pajjiżi saru membri tal-Unjoni Ewropea.

L-ambaxxati, flimkien mar-Rappreżentanza tal-Kummissjoni Ewropea u mal-Uffiċċju tal-Parlament Ewropew fi Spanja, organizzaw konferenza dwar 'It-tkabbir tal-UE fl-2004: fatti, esperjenzi u perspettivi'.

Matul il-konferenza saru erba' roundtables, bl-Ambaxxatur ta' Malta ikun wieħed mill-kelliema fis-sessjoni dwar 'It-tkabbir taż-żona ta' paċi, sigurtà u demokrazija: storja ta' suċċess?'

Ta' kuljum, l-Ambaxxatur u l-Uffiċjal Diplomatiku fi ħdan l-Ambaxxata, jattendu diversi laqgħat u attivitajiet li jiġu organizzati mill-Awtoritajiet Spanjoli u kif ukoll mill-Ambaxxati ġewwa Madrid fuq diversi temi ta' interess.

L-Ambaxxata żżomm lill-Ministeru għall-Affarijiet Barranin u Ministeri oħra nfurmati fuq dawn l-attivitajiet, b'mod partikolari, fuq temi lokali li huma ta' interess għall-pajjiżna, per eżempju s-sitwazzjoni ġewwa Katalunja, u temi oħrajn ta' interess internazzjonali, bħal per eżempju s-sitwazzjoni ġewwa l-Venezwela u l-Brexit b'referenza speċifika għal-Ġibilta'.

L-Ambaxxata tiżgura wkoll li l-Ministeru jinżamm aġġornat fuq dak li jintqal dwar Malta fil-mezzi ta' komunikazzjoni Spanjoli.

Tajjeb ukoll li wieħed isemmi li f'Marzu ta' din is-sena, il-Prim Ministru Spanjol sejjaħ elezzjoni ġenerali fir-28 ta' April u għal daqstant l-Ambaxxata għamlet minn kollox sabiex izzomm lill-Ministeru għall-Affarijiet Barranin infurmat bl-aħħar żviluppi dwar din l-elezzjoni u kif ukoll dwar l-elezzjonijiet lokali, reġjonali u ewropej fis-26 ta' Mejju.

Fuq bażi regolari, l-Ambaxxata tassisti lill-Ministeru sabiex jgħaddi informazzjoni dwar kandidaturi u setturi oħrajn lill-Awtoritajiet Spanjoli, lill-Ambaxxati akkreditati għal Malta u kif ukoll lill-Unjoni għall-Mediterran li tinsab ġewwa Barċellona u lill-Organizzazzjoni Dinjija tat-Turiżmu li tinsab ġewwa Madrid.

Barra minn hekk, l-Ambaxxatur ippreżenta l-Instrument ta' Adeżjoni tal-Protokoll dwar il-Ġestjoni Integrata taż-Żona tal-Kosta fil-Mediterran lid-Direttur tad-Dipartiment tat-Trattati Internazzjonali tal-Ministeru tal-Affarijiet Barranin Spanjol.

Tajjeb ukoll li wieħed isemmi li fi Frar 2019, l-Ambaxxata assistit lill-Prim Minstru Dr Joseph Muscat u lill-Ministru Helena Dalli waqt i¿-¿jara tagħhom ġewwa Madrid fejn attendew il-Kungress tal-Partit Soċjalista Ewropew li matulu l-Prim Ministru kellu wkoll laqgħa bilaterali mal-Prim Ministru tar-Rumanija, il-pajjiż li bħalissa għandu l-Presidenza tal-Kunsill tal-UE.

Kummerċjali

Fir-rigward ta' relazzjonijiet kummerċjali, l-Ambaxxata kompliet bil-ħidma li tippromwovi l-kummerċ bejn iż-żewġ pajjiżi kif ukoll it-turiżmu minn Spanja lejn Malta.

Dan sar kemm permezz ta' kuntatt ma' numru ta' kumpaniji Spanjoli interessati li jespandu l-operazzjoni tagħhom ġewwa Malta, inkluż fis-settur gastronomiku u farmaċewtiku, kif ukoll b'ħidma flmkien mal-konsli onorarji mxerrda mad-diversi reġjuni tal-pajjiż.

L-Ambaxxatur beda jaħdem mal-ewwel dwar inizjattivi li jistgħu jittieħdu fil-qasam kulturali.

Saru taħdidiet mal-Mużew Nazzjonali tal-Antropoloġija ġewwa Madrid sabiex tiġi organizzata attivita' żulturali bis-sehem ta' artisti Maltin.

L-Ambaxxata iltaqat ukoll mal-organizzaturi tal-'Menorca International Film Festival' li ser isir f'Lulju ġewwa l-gżira ta' Menorca.

Din is-sena, dan il-festival ser jiddedika ġurnata għal Malta u għaldaqstant, l-Ambaxxata flimkien mal-kumpanija NewLink ' li tirrapreżenta lill-Awtorita' Maltija Spanjola ġewwa Malta u l-Konslu Onorarju fil-Gżejjer Baleariċi, assistiet lill-organizzaturi sabiex din l-inizzjattiva tkun ta' suċċess.

L-Ambaxxata dejjem kienet għad-dispożizzjoni taċ-ċittadini Maltin li jgħixu fi Spanja u dawk li jivvjaġġaw lejn Spanja, u ċittadini Spanjoli li jixtiequ jivvjaġġaw lejn Malta li jeħtieġu xi għajnuna, kemm fuq temi konsolari, kif ukoll temi turistiċi u kummerċjali.

Dawn l-aħħar snin, l-Ambaxxata ħadmet bla waqfien sabiex ittejjeb in-netwerk tal-Konsli Onorarji Maltin ġewwa Spanja u dan ma naqasx f'dawn l-aħħar xhur.

L-Ambaxxatur Xuereb għamel mezz sabiex jiltaqa' mal-Konsli Onorarji, kemm ġewwa Madrid, kif ukoll ġewwa Malta waqt il-laqgħa li jorganizza l-Ministeru għall-Affarijiet Barranin għall-Konsli Onorarji Maltin kull sentejn.

Ta' min wieħed isemmi li l-Ambaxxata hija f'kuntatt mal-Assoċjazzjoni Amigos de Malta (Ħbieb ta' Malta).

Din hija organizzazzjoni li tħaddan fiha Spanjoli ta' dixxendenza Maltija residenti f'Valencia.

L-Ambaxxata kompliet taħdem sabiex jerga' jinfetaħ il-Konsolat Onorarju ġewwa Barċellona.

Fil-fatt, l-Ambaxxata infurmat lill-Ministeru tal-Affarijiet Barranin Spanjol li l-Onor.

Ministru Carmelo Abela approva l-kandidatura għall-Konslu Onorarju ġdid f'Barċellona.

L-Ambaxxata qiegħda tistenna sabiex l-awtoritajiet Spanjoli jiffinalizzaw l-aħħar proċeduri sabiex tiġi approvata din in-nominazzjoni.

Matul dawn l-aħħar ġimgħat, l-Ambaxxata assistiet lil student Malti li jgħix Madrid u xtaq jippre¿enta ruħu għall-eżamijiet tal-Matsec.

L-Ambaxxata provdiet post fejn isiru dawn l-eżamijiet, kif ukoll persunal tal-Ambaxxata bħala inviġilaturi.

Tajjeb ukoll li wieħed isemmi li bħalissa l-Ambaxxata qiegħda taħdem sabiex fit-22 ta Ġunju tilqa' lill-Maltin li jgħixu ġewwa Spanja fir-residenza offiċjali tal-Ambaxxatur għal attivita' soċjali fl-okkażjoni tal-Festa tal-Imnarja.

Promozzjoni ta' Malta

Wieħed mis-setturi li l-Ambaxxata tagħti importanza speċjali huwa s-settur tal-promozzjoni ta' Malta.

Għalhekk, l-Ambaxxatur flimkien mal-Uffiċjal Diplomatiku ipparteċipaw f'attivitajiet organizzati minn skejjel ġewwa Madrid fejn indirizzaw studenti sabiex jipromwovu Malta bħala destinazzjoni mhux biss ta' turiżmu imma wkoll bħala destinazzjoni għall-korsijiet tal-Ingliż.

Dan isir ukoll fuq bażi ta' kuljum meta d-dipartiment konslari jassisti diversi Spanjoli fil-mistoqsijiet tagħhom dwar dan is-suġġett..

Fil-ġranet li ġejjin, l-Ambaxxatur ser jagħti lecture organizzata minn ISDE (International Law, Foreign Trade and International Relations) ġewwa Barċellona.

Minkejja ċ-ċokon tal-missjoni Maltija f'Madrid, l-Ambaxxatur u l-Uffiċjal Diplomatiku fi ħdan l-Ambaxxata jagħmlu l-almu tagħhom biex ikunu pre¿enti f'diversi attivitajiet li jsiru ġol-kapitali Spanjola biex pajjiża ikun preżenti u jagħti kontribut, b'mod partikolari bħala Stat Membru tal-UE, fid-diskussjonijiet li jsiru fid-diversi fora.

Is-settur tat-turiżmu ħa spinta 'l quddiem f'dawn l-aħħar snin hekk kif żdiedu t-titjiriet diretti bejn Malta u diversi bliet Spanjoli operati mill-kumpanji AirMalta, Iberia Express, Ryanair, Vueling u Volotea.

F'dan il-qasam, l-Ambaxxata taħdem id f'id mal-kumpanija New Link.

Oħrajn

L-Ambaxxata fetħet paġna ta' Facebook u Twitter bħala mezz sabiex ikollha kuntatt iktar mill-qrib mal-Maltin li jgħixu ġewwa Spanja u sabiex iżżomm lill-pubbliku infurmat fuq ix-xogħol tal-Ambaxxata.

KUMITAT PERMANENTI DWAR IL-ĦATRIET PUBBLIĊI – APPROVAZZJONI TA' AMBAXXATURI

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid kemm u liema mill-persuni li ġew approvati bħala ambaxxaturi mill-Kumitat Permanenti dwar il-Ħatriet Pubbliċi, ippreżentaw il-kredenzjali tagħhom fil-pajjiżi rispettivi?

Liema le u x'kienet ir-raġuni għal tali dewmien?

CARMELO ABELA: Ninforma lill-Onor. interpellant li mit-tlettax (13)-il nomina li l-Kumitat Permanenti dwar il-Ħatriet Pubbliċi approva għall-ħatra ta' ambaxxatur, seba' (7) ppreżentaw il-kredenzjali tagħhom fil-pajjiżi li għalihom ġew nominati.

Dawn huma kif ġej:

Ambaxxatur Ronald Micallef Etijopja

Ambaxxatur Ray Bondin Bulgarija

Il-Ministeru rċieva l-agrément għan-nomina tal-persuni l-oħra li ġew nominati u approvati mill-Kumitat Permanenti, u kif inhi l-prassi diplomatika, qiegħed jistenna li jirċievi d-data ta' meta l-ambaxxaturi nominati jistgħu jippreżentaw l-ittri tal-Kredenzjali tagħhom.

Ninforma lill-Onor.

Interpellant, li erba' (4) mill-persuni approvati kienu nominati biex ikunu Ambaxxaturi mhux residenti għal żewġ (2) pajjiżi.

F'każ wieħed biss, dak tal-Panama, il-Ministeru għadu qiegħed jistenna l-agrément

AMBAXXATA TA' MALTA FIL-PORTUGALL - ĦIDMA

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'ħidma diplomatika saret fl-Ambaxxata tagħna ġewwa Lisbona tul din is-sena?

CARMELO ABELA: Ninforma lill-Onor.

Interpellant li tul din is-sena fl-Ambaxxata tagħna ġewwa Lisbona saret din il-ħidma diplomatika:

Fuq livell bilaterali ir-relazzjonijiet bejn Malta u l-Portugal huma posittivi u matul din is-sena l-Ambaxxata Maltija f'Lisbona qed taħdem sabiex dawn ir-relazzjonijiet ikomplu jitjiebu u jissaħħu, speċjalment wara ż-żjara statali li l-E.T. Marie Louise Coleiro Preca, President ta' Malta għamlet fil-Portugal f'Mejju tal-2018.

Qed isir ħafna xogħol biex tingħata aktar ħajja lil Malta-Portuguese Chamber of Commerce.

Dan qed isir permezz ta' diversi laqgħat ma nies midħla sew fil-Kummerċ.

Laqgħat oħra ta' networking saru mal-President tal-Portuguese Enterprise Confederation (CIP), is-Sur Antonio Saraiva, il-President tal Portuguese Trade and Investment Organisation (AICEP) is-Sur Luis Castro Henriques kif ukol mas-Sur Bruno Bobone, ic-CEO tal Portuguese Chamber of Commerce and Industry (CCIP).

Iż-żieda fil-titjiriet diretti minn Malta għall-Portugal irriflettiet sew fin-numru ta' Portugizi li vjaġġaw lejn Malta.

Matul is-sena 2018 dawn kien jammontaw għal total ta' 21782, li jfisser żieda ta' 122% fuq is-sena 2017 fin-numru ta' Portugiżi li vjaġġaw lejn Malta kemm għal skop turistiku kif ukoll ta' kummerċ.

I-ċifri tas-sena 2019 diġa juru aktar titjib fuq is-sena 2018.

Bħalissa ir-Ryanair topera tlett titjiriet fil-ġimgħa minn Malta għal Porto, filwaqt li l-Air Malta topera żewġ titjiriet fil-ġimgħa lejn Lisbona.

F'dan ir-rigward l-ambaxxata ħadmet ma l-Air Malta sabiex tkompli ttejjeb l-iskeda ta' titjiriet lejn Lisbona.

Qed issir ħidma biex jissaħħaħ in-network tal-Konsli Onorarji fil-Portugal.

L-ambaxxata qegħda fil-proċess li tinnomina persuni sabiex jiġi appuntati Konsli Onorarji f'reġjuni differenti fil-Portugal.

L-Ambaxxata kompliet toffri servizz liċ-ċittadini Maltin li jgħixu fil-Portugal, kif ukol Maltin li jivvjaġġaw lejn il-Portugal u jkunu jeħtiegu għajnuna.

Dawn jinkludu ħruġ u tiġdid ta' Passaporti, ħruġ ta' dokumenti urgenti tal-Ivjaġġar, ċertifikar ta' dokumenti.

Ix-xogħol konsolari żdied konsiderevolment minħabba n-numri dejjem jiżdied ta' Maltin li qed iżuru l-Portugal.

Dan huwa dovut għaż-żiediet ta' titjiriet diretti minn Malta għal Portugal li bħalissa huwa ta' ħames titjiriet diretti minn Malta fil-ġimgħa.

L-Ambaxxata kienet dejjem għad-disposozzjoni taċ-ċittadini Maltin u għall-pubbliku li jeħtieġu xi għajnuna anke fuq temi kummerċjali.

Promozzjoni ta' Malta

Il-Malta Tourism Authority ħadet sehem għall-ewwel darba fil-fiera speċjaliżżata tat-turiżmu f'Lisbona f'Marzu 2019 u l-ambaxxata offriet is-servizzi tagħha għal dan il-għan.

L-ambaxxatur kellu laqgħa mas-Sinjura Isabel Mota, President tal-Gulbenkian Foundation fejn ippre¿entalha l-ktieb tiegħu 'The Politics of Art' lill-Gulbenkian Art Library.

KUMMISSJONI GĦOLJA MALTIJA FIR-RENJU UNIT - ĦIDMA

L-ONOR.

CARMELO MIFSUD BONNICI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'ħidma diplomatika saret fil-Kummissjoni Għolja Maltija f'Londra tul din is-sena?

CARMELO ABELA: Ninforma lill-Onor.

Interpellant li tul din is-sena fil-Kummisjoni Għolja Maltija saret din il-ħidma:

Brexit u s-sitwazzjoni politika ġewwa r-Renju Unit iddominaw ix-xogħol bilaterali tal-Kummissjoni Għolja matul l-aħħar sena.

Dawn l-aħħar xhur il-Kummissarju Għoli u l-uffiċjali tal-Kummissjoni Għolja ta' Malta ġewwa r-Renju Unit attendew diversi briefings u laqgħat sabiex iżommu dan il-Ministeru aġġornat dwar in-negozjati u l-proċess tal-Brexit, is-sitwazzjoni politika ġewwa r-Renju Unit u l-impatt li dawn jistgħu ikollhom fuq pajjiżna.

Il-Kummissarju Għoli kellu diversi laqgħat ma' uffiċjali għolja fil-Foreign and Commonwealth Office (FCO), bl-istess għan, kif ukoll sabiex ir-relazzjonijiet diplomatiċi bejn Malta u r-Renju Unit ikomplu jissaħħu u l-ftehim li saru f'dawn l-aħħar snin jibqgħu fis-seħħ, anke wara li r-Renju Unit ikun ħareġ mill-Unjoni Ewropea.

Il-Kummissjoni Għolja kompliet ukoll issegwi mill-qrib ix-xogħol u l-inizzjattivi li ġew imnedija mill-Commonwealth, kif ukoll l-iżviluppi fir-riforma tal-Commonwealth li bdew waqt il-Presidenza ta' Malta, liema Presidenza bdiet fil-laqgħa taċ-CHOGM li saret Malta fl-2015 u ġiet fi tmiemha fl-2018.

Ta' min wieħed ifakkar, li bħalissa r-Renju Unit huwa c-Chair in Office wara iċ-CHOGM li ltaqa' ġewwa Londra f'April ta' l-2018 u Malta għadha taħdem fil-qrib mar-Renju Unit fl-ambitu ta' din l-organizzazzjoni.

Matul dawn l-ewwel xhur tas-sena, f'Londra kien hemm diversi żjarat tal-Ispeaker, Ministri u Segretarji Parlamentari.

Dan huwa xiehda tal-ħidma kontinwa sabiex ir-relazzjonijiet bejn Malta u r-Renju Unit, u anke l-Commonwealth, ikomplu jissaħħu.

Ta' min issemmi l-laqgħa li kellu l-Prim Ministru Dr Joseph Muscat mal-Prim Ministru Ingliż, Theresa May fil-11 ta' Frar 2019.

Waqt din il-laqgħa ġew diskussi l-aħħar żviluppi fuq il-ħruġ tar-Renju Unit mill-Unjoni Ewropea.

Barra minn hekk, ta' min wieħed jinnota li numru ta' pajjiżi, speċjalment dawk membri fil-Commonwealth, ikunu akkreditati bħala Ambaxxaturi u Kummissjarji Għolja mhux residenti għal Malta, minn Londra.

F'dan il-kas, il-Kummissjoni Għolja hija l-pont li jgħaqqad lil dawn il-pajjiżi ma' Malta.

Hija prassi li qabel l-Ambaxxaturi jew Kummissarji Għolja jinżlu Malta jippreżentaw il-Kredenzjali tagħom lill-President, jagħmlu żjara ta' kortesija lill-Kummissarju Għoli.

B'dan il-mod jinżammu wkoll ħajjin ir-relazzjonijiet bejn Malta u dawn il-pajjiżi li jkunu akkreditati għal pajjiżna minn Londra.

Eżempju żgħir ta' kif il-ħidma ma' dawn il-pajjiżi hija kontinwa: Fl-20 ta' Mejju ta' din is-sena, grazzi għal ħidma kontinwa tal-Kummissjoni Għolja ta' Malta u dik tas-Seychelles f'Londra, flimkien mal-Ministeri rispettivi tal-Affarijiet Barranin, ġie iffirmat Memorandum ta' Ftehim (MoU) bejn iż-żewġ Ministeri għal aktar kooperazzjoni bilaterali bejn iż-żewġ pajjżi, waqt ċerimonja qasira li saret fil-Kummissjoni Għolja ta' Malta f'Londra.

Kummerċjali

Il-Kummissjoni Għolja appoġġjat lil-Malta Business Network (MBN) fl-inizzjattivi u laqgħat li negħdiet matul dawn ix-xhur billi għenet lil dan in-network fl-organizzazzjoni ta' xi riċevimenti li saru ġewwa l-Kummissjoni Għolja, fosthom wieħed li ġie indirizzat mill- Prof. Edward Scicluna, Ministru tal-Finanzi, f'Jannar li għadda.

Il-Kummissjoni Għolja ħadmet ukoll mal-Malta Enterprise fix-xogħol li qiegħed isir mal-Organizzazzjoni għall-Kummerċ Estern tal-Ġappun (JETRO), li għandha uffiċċju ġewwa Londra, sabiex jissaħħu r-rabtiet kummerċjali bejn iż-żewġ pajjiżi.

Barra minn hekk, il-Kummissjoni Għolja tagħti s-sapport kollu meħtieġ lir-Rappreżentant ta' Malta Enterprise, fid-diversi laqgħat u seminars, li jiġu organizzati minn żmien għal żmien fil-Kummissjoni Għolja.

L-aħħar wieħed minn dawn is-seminars ġie organizzat fit-30 ta' Mejju 2019.

Fi Frar ta' din is-sena, waqt il-Konferenza ICE, gathering importanti tal-iGaming li ssir Londra kull sena, il-Kummissjoni Għolja assistiet lil Malta Gaming Authority (MGA) f'organizzazzjoni ta' riċeviment f'lukanda ewlenija f'Londra, li għalih attenda wkoll is-Segretarju Parlamentari responsabbli mis-settur tal-Gaming, l-Onor.

Matul l-ewwel ħames xhur tas-sena l-Kummissjoni Għolja kompliet bil-preparamenti tagħha ghall-Malta Day UK, li din is-sena ser tiġi ċċelebrata fis-7 ta' Settembru 2019.

F'Marzu li għadda, bħala parti miċ-ċelebrazzjonijiet ta' Commonwealth Day (ikkommemorata kull sena fil-11 ta' Marzu), il-Kummissjarju Għoli attenda l-Commonwealth Service f'Westminster Abbey.

Bi dmir u b'sens ta' rikonoxximent lejn dawk li taw ħajjithom waqt li kienu qed iservu waqt il-gwerer, il-Kummissarju Għoli kif ukoll l-uffiċjali fi ħdan il-Kummissjoni Għolja jattendu, b'mod regolari, memorial services organizzati f'Londra u fil-madwar.

Il-figuri u l-kummenti li ġejjin jinkludu t-totali tal-istatistika uffiċjali tas-servizzi li jiġu pprovduti fi ħdan il-Kummissjoni Għolja fit-taqsima Konsolari.

Matul din is-sena kompliet ukoll il-ħidma tal-Konsolat fuq Consul on the Move.

Kwa¿i kollox jinsab lest sabiex il-Konslu fi ħdan il-Kummissjoni Għolja titla' Edimburgu, fl-Iskozja, fl-aħħar ta' Ġunju sabiex toffri s-servizzi Konsolari minn hemm fuq jumejn.

Emergency Travel Documents - Dokumenti ta' vvjaġġar ta' Emerġenza

Mill-bidu tas-sena elfejn u dsatax, total ta' żewġ dokumenti ta' vvjaġġar ta' emerġenza ngħataw lil ċittadini Maltin li ma kellhomx dokumenti validi sabiex jaslu lura Malta.

Mill-bidu ta' din is-sena, in-numru ta' applikazzjonijiet li rċieva l-konsolat huwa ta' 'l fuq minn erba' mija u ħamsin (450) applikazzjoni.

Minn dawn l-applikazzjonijiet, madwar tlett mija u ħamsin passaport inħarġu lil ċittadini Maltin li jġħixu fir-Renju Unit.

Kwazi mitejn passaport minnhom, kienu l-ewwel passaport Malti tal-applikant.

Ċittadinanzi

Minn Jannar 2019 sa Mejju ta' din is sena, il-Konsolat laqa' tlett mija u ħamsa u erbgħin (345) applikazzjoni minn individwi li jgħixu fir-Renju Unit u li jixtiequ li jikkonfermaw iċ-ċittadinanza Maltija tagħhom.

L-applikazzjonijiet milqugħa huma ta' dawk l-individwi li qed jakkwistaw iċ-Ċittadinanza Maltija, permezz ta' reġistrazzjoni, naturalizzazzjoni u permezz tat-twelid tagħhom.

Ingħata 'l fuq minn mitt ċertifikat li jikkonferma ċ-Ċittadinanza Maltija ta' dawn l-applikanti.

Reġistrazzjonijiet

Minn Jannar tal-2019, erba' mija u erbgħa u tletin (434) applikazzjoni ġew sottomessi fil-Konsolat.

Dawn l-applikazzjoniet kollha ġew proċessati u ntbagħtu lir-Reġistru Pubbliku Malti.

Minn dawn l-applikazzjonijiet intlaqgħu 'l fuq minn mitejn u tmenin (280) reġistrazzjoni ta' twelid, u aktar minn mitt (100) applikazzjoni ta' żwieġ u divorzju u 'l fuq minn erbgħin (40) annotazzjoni ta' ismijiet.

Legalizzazzjonijiet

Fil-Konsolat saru kważi ħamsin (50) legalizzazzjoni ta' dokumenti Maltin li l-applikanti kellhom b¿onn awtentifikazzjoni tagħhom sabiex ikunu jistgħu jissottomettu d-dokumenti tagħhom għand l-uffiċċji pertinenti ġewwa Malta.

Pensjonijiet

Barra l-mistoqsijiet li ġew imwieġba b'ittri, fuq it-telefon jew bl-imejl, il-Konsolat ħareġ fuq seba' mitt (700) ittra lil kull pensjonant li jgħix ġewwa r-Renju Unit.

Total ta' iktar minn tlett elef (3000) pensjoni ġew imħallsa.

Mill-bidu tas-sena, tmien mitt (800) applikazzjoni ġew sottomessi minn applikanti residenti fir-Renju Unit u li jixtiequ jżuru l-gżejjer Maltin.

Minn dawn, inħarġu seba' mitt visa (700).

Darba fix-xahar, rappre¿entati tal-Kummissjoni Għolja u VFS Global (li hija l-kumpanija inkarigata mill-Kummissjoni Għolja sabiex tilqa' applikazzjonijiet ta' VISAS fiċ-ċentri tagħha madwar ir-Renju Unit), jiltaqgħu sabiex jiddeterminaw l-aħjar mod ta' kif jittejjeb is-servizz mogħti.

F'dawn l-ewwel ħames xhur tas sena, il-konsolat irċieva madwar erba' mija u ħamsin (450) mistoqsija dwar BREXIT u d-drittjiet taċ-Ċittadini Maltin wara li jseħħ BREXIT.

Minn dawn l-erba' mija u ħamsin, tlett mija (300) minnhom ġew imwieġba fuq il-linja diretta tal-Kummissjoni Għolja.

Ħmistax-il telefonata ntlaqgħu fuq il-linja dedikata għall-mistoqijiet fuq BREXIT.

Rappreżentati tal-Konsolat attendew total ta' seba' laqgħat flimkien mal-pajjiżi l-oħrajn tal-Unjoni Ewropea u rappreżentanti tal-Kummissjoni tal-Ewropa mill-bidu tas-sena.

F'dawn il-laqgħat ġew diskussi l-problemi li qed jaffaċċjaw iċ-ċittadini Ewropej fir-Renju Unit.

Flimkien ma' rappreżentanti mill- Home Office tar-Renju Unit, ġew diskussi ukoll fid-dettall id-diversi aspetti tal-iskema l-ġdida magħrufa bħala Settled Status u kif jistgħu jiġu mħarsa d-drittijiet taċ-Ċittadini Ewropej.

Informazzjoni pertinenti ġiet ikkomunikata maċ-Ċittadini Maltin permezz ta' tagħrif fuq il-paġna uffiċjali ta' Facebook.

Is-sezzjoni medika

Il-Kummissjoni Għolja għandha rwol importanti fl-għajnuna loġistika li tingħata lill-pazjenti Maltin li jintbagħtu għall-kura fir-Renju Unit, fejn taħdem mill-qrib mal-Ministeru tas-Saħħa.

F'dan il-kuntest ukoll, il-Kummissjoni Għolja estendiet l-assistenza kollha tagħha lill- E.T. Marie Louise Coleiro-Preca, President Emeritus, waqt l-aħħar żjara tagħha fir-Renju Unit sabiex iżżur pazjenti Maltin li jinsabu għall-kura fir-Renju Unit.

Ta' min jinotta li l-Kummissjoni Għolja żżomm kuntantt regolari ma' l-ordnijiet reliġjuzi li joffru s-support tagħhom lill-pazjenti Maltin li jkunu qed jingħataw il-kura fir-Renju Unit.

L-aħħar laqgħa li saret kienet fit-30 t'April.

Promozzjoni ta' Malta

Il-Kummissjoni Għolja tippromwovi l-pajjiżna b' diversi modi, sew jekk fil-media jew avvenimenti lokali, kif ukoll billi tassisti Ministeri oħra, l-Awtorita tat-Turizmu Maltija (MTA) u l-Air Malta, fost l-oħrajn, fl-inizzjattivi u l-avvenimenti li jiġu organizzati ġewwa r-Renju Unit.

Oħrajn

Londra hija wkoll il-belt li tospita s-sede tal-Organizzazzjoni Internazzjonali Marittima (IMO).

Bħala stat b'vokazzjoni marittima, Malta hija membru attiv ta' din l-Organizzazzjoni Internazzjonali.

Il-Kummissjoni Għolja, flimkien mal-Ministeru għall-Affarijiet Barranin u l-Promozjoni tal-Kummerċ kif ukoll mal-Ministeru tat-Trasport, l-Infrastruttura u l-Proġetti Kapitali, jaħdmu li l-interessi ta' pajjiżna jiġu promossi u mħarsa.

Dan anke fl-isfond tal-kandidatura ta' Malta għal Kategorija Ċ tal-Kunsill ta' din l-Organizzazzjoni Internazzjonali, li mistennija sseħħ fl-aħħar ta' din is-sena, waqt l-Assemblea Ġenerali li jmiss.


AĠENDA

It-Tnejn, 10 ta' Ġunju, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

KAROL AQUILINA staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

L-ONOR.

KAROL AQUILINA staqsa lill-

Ministru għall-Affarijiet Barranin u Promozzjoni tal-Kummerċ

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

L-ONOR.

KAROL AQUILINA staqsa lill-

Ministru għal Għawdex

Tista' l-Ministru tgħid min huma d-diretturi, azzjonisti (shareholders) u l-ultimate beneficialowners (UBOs) tal-kumpanija li hija rreġistrata f'Dubai u li d-dettalji dwarha qed jingħataw separatament?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jpoġġi fuq il-Mejda tal-Kamra lista ta' persuni li ħadu sehem fi programmi ta' ġrajjiet kurrenti, diskussjonijiet, inkluż programmi mtella' mill-Kamratal-Aħbarijiet ta' Television Malta matul il-perjodu mill-1 ta' Ġunju 2018 sad-data li tiġi mwieġba din il-mistoqsija parlamentari?

Jista' l-Ministru jgħid għal kull waħda mill-persuni, f'liema kapaċità ġiet mistiedna jew lil min kienet qiegħda tirrappreżenta?

L-ONOR.

Jista' l-Ministru jgħid x'ħidma diplomatika saret fl-Ambaxxata tagħna ġewwa New York tul din is-sena?

L-ONOR.

Jista' l-Ministru jgħid x'ħidma diplomatika saret fl-Ambaxxata tagħna ġewwa Ateni tul din is-sena?

L-ONOR.

Jista' l-Ministru jgħid f'liema pożizzjoni jinsab il-proġett marbut mal-ISF (Fond għas-Sigurtà Interna) b'mod partikolari wara l-Avviż numru TMFA 002/2019?

L-ONOR.

Jista' l-Ministru jgħid x'inizjattivi ttieħdu minn Trade Malta tul din is-sena?

L-ONOR.

Jista' l-Ministru jgħid jekk kienx hemm tweġiba għall-artiklu bit-titlu "Il Doppio Bluff di Malta sui Migranti" li deher fil-Corriere della Sera f'April 2019?

L-ONOR.

Ministru għall-Intern u Sigurtà Nazzjonali

Jista' l-Ministru jgħid x'ħidma diplomatika saret fl-Ambaxxata tagħna ġewwa Madrid tul din is-sena?

L-ONOR.

STEFAN ZRINZO AZZOPARDI staqsa lill-

Jista' l-Ministru jindika xi pjanijiet hemm għall-proġett ta' afforestazzjoni f'art f'Bengħajsa?

Jista' jindika meta se jkun qed jibda x-xogħol inkonnessjoni ma' dan il-proġett?

Jista' jpoġġi fuq il-Mejda tal-Kamra u jindika anke b'visuals, ix-xogħol li ġie ppjanat?

Jista' jgħid x'tip ta' siġar se jkunu qed jitħawlu u kemm qed jiġi stmat li se jitħawlu siġar biex isir dan il-proġett?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm kien hemm persuni b'nuqqas ta' saħħa mentali li għamlu użu mis-servizz tas-respite mogħti:

b. mill-Gvern;

f'dawn l-aħħar tliet snin, sabiex jiġu megħjuna l-familjari ta' dawn il-persuni?

Hemm xi lista ta' stennija għal dan is-servizz?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 12334 tat-12-il Leġiżlatura, jista' d-Deputat Prim Ministru u Ministru għas-Saħħa jindika kemm huwa n-numru ta' pazjenti minn kull lokalità ta' Malta u Għawdex li qed jirċievu s-servizz bħala psychiatric outpatients fil-preżent?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jindika n-numru ta' residenti minn Marsaskala li qed jirċievu xi forma ta' benefiċċju soċjali u x'inhuma dawn il-benefiċċji li qed jirċievu?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 5840, jista' d-Deputat Prim Ministru u Ministru għas-Saħħa jindika fid-dettall l-attivitajiet fi gruppi li ngħataw lil madwar 33 persuna li kull ġimgħa attendew fiċ-Ċentru ta' Matul il-Jum taż-Żejtun matul din is-sena?

Fiex kienu jikkonsistu dawn l-attivtajiet fi gruppi u meta twettqu?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 6283, jista' d-Deputat Prim Ministru u Ministru għas-Saħħa jgħid kemm huwa n-numru ta' ilmenti li rċieva l-Kummissarju għas-Saħħa Mentali matul dawn l-aħħar tliet snin?

Fuqiex kienu jikkonsistu dawn l-ilmenti u għal liema servizzi ġew indirizzati dawn l-ilmenti?

L-ONOR.

ETIENNE GRECH staqsa lill-

Jista' d-Deputat Prim Ministru u Ministru għas-Saħħa jgħid kemm-il darba ntużat sperm donation jew ovum donation fit-teknoloġija avvanzata tar-riproduzzjoni kemm fl-Isptar Mater Dei kif ukoll fi sptarijiet privati, minn mindu ġiet emendata l-liġi sakemm tiġi mwieġba din il-mistoqsija?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 10034 u jindika fiex tikkonsisti preċiżament l-applikazzjoni (PA 3488/19) għall-bini ta' lukanda oħra fil-Mellieħa u jgħid jekk l-awtoritajiet hux iħarsu favorevolment favur din l-applikazzjoni anke għall-fatt li s-sit inkwistjoni jinsab f'żona klassifikata bħala żona barra mill-iżvilupp (ODZ) fil-Mellieħa?

L-ONOR.

ROBERT CUTAJAR staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsija parlamentari 10101 u jgħid liema toroq ingħataw it-tarmak fil-lokal tal-Mellieħa bejn l-2008 u l-2013 mill-Kunsill Lokali tal-Mellieħa?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 10102 u jgħid f'liema toroq sar dawl ġdid mill-Kunsill Lokali fil-Mellieħa bejn l-2008 u l-2013?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsija parlamentari 10249 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Jista' l-Ministru, permezz tas-Segretarjat Parlamentari għall-Agrikoltura, Sajd u Drittijiet tal-Annimali, jwieġeb il-mistoqsija parlamentari 10250 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

HERMANN SCHIAVONE staqsa lill-

Jista' l-Ministru jwieġeb il-mistoqsija parlamentari 8624, bid-data tal-1 ta' Frar 2019, u jgħid fejn huma allokati l-254 social worker li bħalissa qed jaħdmu mal-Fondazzjoni għall-Ħarsien Soċjali?

L-ONOR.

HERMANN SCHIAVONE staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jindika fid-dettall l-għajnuna li qed jingħataw f'din il-Leġiżlattura lill-familjari ta' persuni b'nuqqas ta' saħħa mentali?

Saru xi laqgħat ma' dawn il-qraba/carers, u jekk iva, meta saru dawn il-laqgħat?

L-ONOR.

HERMANN SCHIAVONE staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm saru ilmenti minn klijenti/residenti li jirċievu s-servizzi tal-Fondazzjoni għas-Servizz ta' Ħarsien Soċjali f'dawn l-aħħar tliet snin?

Dwar liema servizzi kien hemm dawn l-ilmenti u jekk dawn l-ilmenti ġewx riżolti?

L-ONOR.

HERMANN SCHIAVONE staqsa lill-

B'referenza għar-risposta tal-mistoqsija parlamentari 9568, jista' l-Ministru jindika liema huma dawk id-dipartimenti u entitajiet li jaqgħu taħt il-Ministeru tiegħu li għadhom mhux aċċessibbli għall-persuni b'diżabilità?

L-ONOR.

HERMANN SCHIAVONE staqsa lill-

B'referenza għar-risposta tal-mistoqsija parlamentari 32036 tat-12-il Leġiżlatura, jista' l-Ministru jindika jekk hemmx xi Djar Residenzjali għal Persuni b'Diżabilità li mhumiex attrezzati biex jilqgħu fihom persuni li jużaw is-siġġu tar-roti?

Jekk iva, liema huma dawn id-Djar Residenzjali u kemm hemm residenti jgħixu fihom?

L-ONOR.

CHRIS SAID staqsa lill-

Fid-dawl tal-emendi li saru għal Att dwar l-Affarijiet tal-Konsumatur Kap. 378 tramite l-Att XVI tal-2019, fejn allura d-Direttur Ġenerali (Affarijiet tal-Konsumatur) fi ħdan l-Awtorità ta' Malta għall-Kompetizzjoni u għall-Affarijiet tal-Konsumatur (MCCAA) b'riżultat ta' dawn l-emendi issa ma jistax jimponi sanzjonijiet inkluż penalitajiet amministrattivi, jista' l-Ministru jispjega x'miżuri qed jittieħdu biex l-MCCAA u allura d-Direttur Ġenerali jkunu konformi mar-Regolament (UE) 2017/2394, fejn ir-regolament 9(4)(h) tiegħu jesiġi li l-awtorità kompetenti li hi responsabbli għat-tħaddim tad-direttivi elenkati fl-imsemmi Regolament tal-Unjoni Ewropea li tinkludi diversi liġijiet li huma infurzati mill-isemmi Direttur Ġenerali, ikollu s-setgħa li jimponi pieni bħal multi jew ħlasijiet perjodiċi kif rikjesti fl-imsemmi regolament 9(4)?

L-ONOR.

CLAYTON BARTOLO staqsa lill-

Ministru għat-Turiżmu

B'referenza għad-diversi concessions għal-lidos u sunbeds li hawn fuq bajjiet f'Malta, Għawdex u Kemmuna, jista' l-Ministru:

a. jgħid kemm-il concession hawn u f'kemm-il bajja huma mqassma;

b. jgħid kemm jistgħu jitqegħdu sunbeds f'kull concession, u kemm jammontaw is-sunbeds li jistgħu jitqegħdu f'kull bajja; u

c. għal kull bajja jagħti l-persentaġġ ta' art li huwa mgħotti b'dawn il-concessions, u kemm huwa l-persentaġġ li huwa pubbliku?

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqsija parlamentari 10235 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għar-Riforma, Ċittadinanza u Simplifikazzjoni, jwieġeb il-mistoqsija parlamentari 10236 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għas-Servizzi Finanzjarji, Ekonomija Diġitali u Innovazzjoni, jwieġeb il-mistoqsija parlamentari 10237 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jwieġeb il-mistoqsija parlamentari 10238 u jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid x'passi qed jittieħdu biex tiġi implimentata d-Direttiva (UE) 2019/770 u jekk hux maħsub li l-Awtorità ta' Malta għall-Kompetizzjoni u għall-Affarijiet tal-Konsumatur (MCCAA) hux se jkollha xi rwol fit-tħaddim tal-liġi, li eventwalment timplimenta din id-direttiva?

L-ONOR.

CHRIS SAID staqsa lill-

Jista' l-Ministru jgħid x'passi qed jittieħdu biex tiġi implimentata d-Direttiva (UE) 2019/771 u jekk hux maħsub li l-Awtorità ta' Malta għall-Kompetizzjoni u għall-Affarijiet tal-Konsumatur (MCCAA) hux se jkollha xi rwol fit-tħaddim tal-liġi li eventwalment timplimenta din id-direttiva?

L-ONOR.

SIMON BUSUTTIL staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsijiet parlamentari 10341 u 10192 u jagħti tagħrif dwar kemm inħarġu u ġew assenjati kuntratti pubbliċi minn kull entità li taqa' taħt id-dekasteru tiegħu minn Ġunju 2017 sad-data ta' din il-mistoqsija?

Jista' f'kull każ jgħid (i) min rebaħ il-kuntratt; (ii) l-ammont totali tal-kuntratt; (iii) jekk il-kuntratt kienx kompetittiv jew b'direct order; u (iv) l-oġġett tal-kuntratt (x'tip ta' xogħol jew servizz ieħor qed jinxtara)?

L-ONOR.

SIMON BUSUTTIL staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid x'miżuri ta' governanza tajba jieħu fil-Ministeru tiegħu sabiex jiżgura li l-ebda impjegat b'mod partikolari fis-Segretarjat tiegħu, iżda anke fil-ministeru tiegħu, ma jkollu kunflitt ta' interess fis-sens li waqt li jaħdem fil-Ministeru, jkollu wkoll interess dirett jew indirett f'entità kummerċjali li jkollha kuntratt ta' servizzi mal-istess ministeru?

L-ONOR.

SIMON BUSUTTIL staqsa lill-

Ministru għat-Turiżmu

Jista' l-Ministru jispjega għaliex ma jridx jiddikjara ma' min iltaqa' u minn min kien akkumpanjat waqt iż-żjara tiegħu f'Dubai, suppost fuq xogħol tal-gvern?

L-ONOR.

SIMON BUSUTTIL staqsa lill-

Ministru għat-Turiżmu

Jista' l-Ministru għat-Turiżmu jagħti lista ta' kuntratti ta' servizzi li l-Ministeru tiegħu ta lill-persuni li d-dettalji dwarhom qed jingħataw separatament mill-2013 'il hawn kemm ilu Ministru?

Jista' jinkludi wkoll:

a. l-iskop tal-kuntratt;

b. iż-żmien li għalih kien jew għadu viġenti; u

c. l-ammont ta' ħlas imħallas a tenur ta' dawn il-kuntratti?

Jista' jpoġġi fuq il-Mejda tal-Kamra kopja ta' dawn il-kuntratti?

L-ONOR.

SIMON BUSUTTIL staqsa lill-

B'referenza għat-tweġiba tal-mistoqsija parlamentari 10260, peress li numru ta' nies li jiffrekwentaw Ta' Qali qaluli li, kuntrarjament għal dak li qal il-Ministru, effettivament, kien hemm asbestos fl-istruttura li ġiet żarmata mill-post u li dan l-asbestos ma tneħħix bil-proċeduri ta' sigurtà stabbiliti u anzi, seta' intradam fuq il-post, b'riskju ta' periklu għall-pubbliku ovvju u in vista ta' dan, jista' l-Ministru jippreżenta dokumentazzjoni li tivverifika li x-xogħol fuq il-post sar skont normi applikabbli ta' saħħa u sigurtà, fosthom dwar applikabbli għall-handling tal-asbestos?

L-ONOR.

SIMON BUSUTTIL staqsa lill-

Jista' l-Prim Ministru jgħid jekk iċ-Chief of Staff tiegħu kienx parti mid-delegazzjoni governattiva li żarat Dubai f'Awwissu tal-2015 u li kienet tinkludi wkoll lill-Ministru għat-Turiżmu?

ORDNIJIET TAL-ĠURNATA

Abbozz Nru 83 – Abbozz ta' Liġi dwar l-Avukat tal-Istat – Tieni Qari – Ministru għall-Ġustizzja, Kultura u Gvern Lokali.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari (Kont.) – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 84 – Abbozz ta' Liġi li jemenda l-Kodiċi Kriminali u l-Att dwar il-Vjolenza abbażi ta' Ġeneru u Vjolenza Domestika – Tieni Qari – Ministru għall-Affarijiet Ewropej u l-Ugwaljanza.

Abbozz Nru 85 – Abbozz ta' Liġi li jemenda l-Att dwar l-Awtorità għas-Saħħa u s-Sigurtà fuq il-Post tax-Xogħol – Tieni Qari – Ministru għall-Affarijiet Ewropej u l-Ugwaljanza.

Abbozz Nru 86 – Abbozz ta' Liġi li jemenda l-Ordinanza dwar il-Pensjonijiet – Tieni Qari - Ministru għall-Familja, Drittijiet tat-Tfal u Solidarjetà Soċjali.

Abbozz Nru 87 – Abbozz ta' Liġi dwar il-Ġestjoni tal-Finanzi Pubbliċi – Tieni Qari – Ministru għall-Finanzi.

Abbozz Nru 71 - Abbozz ta' Liġi dwar l-Awtorità għall-Iżvilupp Reġjonali ta' Għawdex – Tielet Qari - Ministru għal Għawdex

Estimi ta' dħul u nfiq ta' Jobsplus għas-sena 2019 – Votazzjoni.

Estimi ta' dħul u nfiq tal-Korporazzjoni għas-Servizzi tal-Ilma għas-sena 2019 – Votazzjoni.

Estimi ta' dħul u nfiq tal-Awtorità tad-Djar għas-sena 2019 – Votazzjoni.

Estimi ta' dħul u nfiq tal-Awtorità Maltija tal-Artijiet għas-sena 2019 – Votazzjoni.

Estimi ta' dħul u nfiq tal-Awtorità Maltija għat-Turiżmu għas-sena 2019 – Votazzjoni.

Estimi ta' dħul u nfiq tal-Awtorità għas-Saħħa u s-Sigurtà fuq il-Post tax-Xogħol għas-sena 2019 - Votazzjoni.

Estimi ta' dħul u nfiq tal-Awtorità dwar il-Protezzjoni ta' Embrijuni għas-sena 2019 – Votazzjoni.

Estimi ta' dħul u nfiq ta' Patrimonju Malta u Sovrintendenza tal-Patrimonju Kulturali għas-sena 2019 - Votazzjoni.

Estimi ta' dħul u nfiq tal-Awtorità maltija tal-Ippjanar għas-sena 2019 – Votazzjoni.

Estimi ta' dħul u nfiq tal-Awtorità għall-Ambjent u r-Riżorsi għas-sena 2019 - Votazzjoni.

6 ta' Ġunju 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 12 ta' Ġunju 2019 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR L-AFFARIJIET TAL-FAMILJA

Il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja se jiltaqgħu nhar l-Erbgħa, 12 ta' Ġunju 2019 fil-4:45 pm fil-Kamra tal-Kumitati, fil-Parlament b'din l-aġenda:

Preżentazzjoni dwar ir-Riċerka Nazzjonali fuq is-Solitudni mill-Fakultà għat-Tisħiħ tas-Soċjetà, Università ta' Malta;

Affarijiet Oħra.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Ministru għall-Ġustizzja, Kultura u Gvern Lokali.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

6 ta' Ġunju 2019 SKRIVAN TAL-KAMRA